Dís hoekom Parys sonder krag is | Maroela Media
Parys in die Vrystaat is sedert Dinsdagaand sonder elektrisiteit nadat dié dorp se kragsubstasie Dinsdag omstreeks 20:32 aan die brand geslaan het. Só het Eskom in 'n verklaring bevestig. Die krag kan nog tot Donderdag af bly.
Volgens die kragvoorsiener het daar 'n fout in die transformator by die Parys Rural-substasie ontstaan. Dit het veroorsaak dat die transformator en só ook die substasie aan die brand geslaan het.
"Weens die brandskade wat in die stasie se beheerkamer aangerig is, is die hele dorp se krag afgesny," lui die verklaring.
Eskom sê die herstelwerk sal op die langste 24 uur duur. Die kragvoorsiener beoog dat die krag teen Donderdagmiddag weer aangeskakel sal word.
"Ons vra om verskoning vir die ongerief wat dit vir die inwoners van Parys kan veroorsaak. Ons vra dat almal geduldig en versigtig sal wees. Ons versoek ook inwoners om alle elektriese installasies deurgaans as kragdraend (lewend) en gevaarlik te hanteer," sê Eskom.
Dit was 'skyfieflater', sê Mkhize oor vlak 4
Half 9 gisteraand tot half 9 Woensdag aand is 24uur. Tot Donderdag middag klink vir my meer 40 uur. Kan Eskom nie optel nie
Hoekom is ek nie verbaas nie? Die verlaging in die slaagsyfer slaan nou duidelik deur. Ek het géén tyd vir onbevoegdheid nie.